Diari Oficial de la Generalitat Valenciana


Sumari del DOGV 4546, del 17-07-2003 (2003/8417)

ACORD d'11 de juliol de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Santa Pola.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4546

Data del DOGV
:   17-07-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/8417


Data del document
:   11-07-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Santa Pola
    * expropiació
    * administració local

ACORD d'11 de juliol de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Santa Pola. [2003/X8417]
  
El Consell de la Generalitat, en la reunió del dia 11 de juliol de 2003, va adoptar l'acord següent:
  
L'Ajuntament de Santa Pola, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte de ronda nord de Santa Pola.
  
Esta declaració d'urgent ocupació es justifica per les raons següents:
  
L'obra de ronda nord de Santa Pola ha de completar-se amb celeritat, i és per a això necessari construir la rotonda en l'encreuament del ramal Salamanca - av. Salamanca el que permetrà el funcionament del conjunt de la ronda, i millorarà sensiblement els accessos i la distribució del trànsit que, en cas contrari, ha de travessar el nucli urbà si es dirigix a la ronda des de la carretera d'Elx i des de l'av. Salamanca, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals no han presentat al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Santa Pola per a l'execució del Projecte de ronda nord de Santa Pola.
  
Relació de béns afectats
  
En relació amb Pilar Campello García. Sòl: 537,00 m². Límits. Limita: nord, carretera d'Elx a Santa Pola; sud, terrenys de José Soler; est, casa de Gaspar Campello Fuentes; oest, carrer de Llevant. Edificacions, segons cartografia i contrast de camp: magatzem en planta baixa 275,08 m², habitatge en planta pis 133,29 m², traster'quadra en planta baixa 94,36 m². Es dóna com a any de les construccions el de l'alta fiscal: 1968. Figuren en l'expedient plànols delimitadors dels sòls i edificacions, escriptura d'herència, i notes simples del registre (tom 591, llibre 36, foli 26, finca 757).
  
Respecte a Gaspar Campello Fuentes. Sòl: 537,00 m². Límits. Limita: nord, carretera d'Elx a Santa Pola; sud, antic camí d'Elx - Pilar Campello García; est, terres de Rafael Bonmatí Pomares - Pilar Campello García; oest: casa del mateix Rafael Bonmatí Pomares - Pilar Campello García. Edificacions, segons cartografia i contrast de camp (encara que en escriptura és inferior): magatzem en planta baixa 423.34 m², habitatge en planta pis 132.01 m², traster en planta de pis 8,91 m². Es dóna com a any de les construccions el de l'alta fiscal: 1968. Figuren en l'expedient plànols delimitadors dels sòls i edificacions, escriptura d'herència, i notes simples del registre (tom 1299, llibre 355, foli 162, finca 1998).
  
Dret d'arrendament a favor de Mario Arranz Martínez, amb domicili al c/ Elx, núm. 2-6é b, de Santa Pola, sobre un local en una finca objecte d'expropiació en este expedient.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra ell els següents recursos:
  
a) Recurs potestatiu de reposició davant el Consell de la Generalitat, en el termini d'un mes comptat a partir del dia següent d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 11 de juliol de 2003
  
El conseller secretari del Consell de la Generalitat,
  
ALEJANDRO FONT DE MORA TURÓN